На основу члана 55. Одлуке о постављању мањих монтажних објеката на јавним површинама („Сл. лист града Краљева“, број 17/09 , 7/11 и 22/19) и Програма за постављање покретних тезги на јавним површинама (“Службени лист града Краљева”, број 37/22 и 9/23), Градско веће града Краљева, дана 1.марта 2024. године, расписује :

**Ј А В Н И О Г Л А С**

**за давањe на привремено коришћење јавне површине за постављање покретних тезги – расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа у поновљеном поступку**

 Давање на привремено коришћење јавне површине за постављање покретних тезги -расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа у поновљеном поступку, спроводи се у складу са Одлуком о постављању мањих монтажних објеката на јавним површинама („Сл. лист града Краљева“, број 17/09 , 7/11 и 22/19), у даљем тексту: Одлука и Програмом за постављање покретних тезги на јавним површинама (“Службени лист града Краљева”, број 37/22 и 9/23), у даљем тексту: Програм.

**1.** Ради привременог постављања покретних тезги на локацијама-местима на локацијама наведеним у овом јавном огласу, јавна површина се даје на период од 5 година.

 Расхладни уређаји за индустријски пакован сладолед и самоуслужни апарати за безалкохолне хладне и топле напитке су типски покретни уређаји за хлађење, замрзавање и продају индустријски пакованог сладоледа као и самоуслужни апарати за продају безалкохолних хладних и топлих напитака, укупне површине у основи 1,5м2, а укупна површина заузеће је 2м2 (укључујући и сунцобран). Апарати за точење сладоледа су типски покретни уређаји за прављење, хлађење, замрзавање и точење, укупне површине у основи 1,5м2, а укупна површина заузеће је 2м2 (укључујућ и сунцобран).

Јавна површина за постављање:

-расхладних уређаја за индустријски пакован сладолед користи се у периоду од 1.03.-31.12. текуће године,

- самоусложних апарата за безалкохолне хладне и топле напитке користи се у периоду од 1.01.-31.12. текуће године и

- апарата за точење сладоледа користе се у периоду од 1.1.-31.12. текуће године.

 На локацијама-местима на локацијама за постављање расхладних уређаја за индустријски пакован сладолед, самоуслужних апарата за безалкохолне хладне и топле напитке могу се поставити или уређаји за индустријски пакован сладолед или самоуслужни апарати за безалкохолне хладне и топле напитке (типски фабрички модели).

 На локацијама-местима на локацијама за постављање апарата за точење сладоледа могу се поставити само апарати за точење сладоледа. Тип покретне тезге 1 (модификован)

 Понуде за локације-места на локацијама за привремено коришћење јавне површине за постављање покретних тезги-расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа у поновљеном поступку даје се за сваку локацију, односно место на локацији понаособ.

 Висина гарантног износа за озбиљност учешћа у поступку:

1. ЕКСТРА ЗОНА 50.000,00 динара
2. I ЗОНА 35.000,00 динара
3. II ЗОНА 25.000,00 динара
4. III ЗОНА 18.000,00 динара

Гарантни износ за понуђену локацију уплаћује се на уплатни рачун јавних прихода 840-1121804-34 у позиву на број 45050 по моделу 97 за привредне субјекте (правна лица, предузетници...). Гарантни износ уплаћује се за сваку понуђену локацију, односно место на локацији понаособ. Понуђачу коме није додељена локација-место на локацији или који је одустао од пријаве у поступку у складу са Програмом и Јавним огласом, уплаћени гарантни износ се, на његов захтев, враћа након коначности одлуке о додели локације-места на локацији. Понуђачу коме је додељена локација-место на локацији, уплаћени гарантни износ се, на његов захтев, може вратити односно урачунати у накнаду за коришћење јавне површине под условима предвиђеним Програмом.

**2.** Право учествовања у поступку давања јавне површине на привремено коришћење ради постављања покретних тезги-расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа у поновљеном поступку имају привредни субјекти (правна лица, предузетници...) регистровани за обављање делатности која се обавља ван пословног простора, односно на тезгама, а у складу са одредбама Програма.

**3.** Критеријуми за бодовање за избор понуђача:

* дужина времена непрекидног коришћења локације до расписивања Јавног огласа, максимално 10 бодова
1. од 1-3 године-3 бода
2. од 3-5 година-5 бодова
3. од 5-10 година-8 бодова
4. преко 10 година-10 бодова
* дужина времена непрекидног обављања делатности на територији града Краљева у складу са Програмом, максимално 6 бодова

1. од 1-3 године- 1 бод

2. од 3-5 година- 2 бода

3. од 5-10 година- 4 бода

4. преко 10 година- 6 бодова

* број запослених радника, максимално 4 бода

 1. од 1-3 радника- 1 бод

2. од 4-5 радника- 2 бода

3. од 6-10 радника- 3 бода

4. преко 10 радника- 4 бода

Уколико више понуђача има исти број бодова према утврђеним критеријумима, предност има понуђач који запошљава већи број теже запошљивих особа на територији града Краљева. Доказ издат од стране Националне службе за запошљавање у Краљеву се доставља у оригиналу у року од 3 дана од дана достављања захтева за допуну понуде.

 **4.** Понуђач је у обавези да достави понуду која садржи прецизно означавање броја локације – броја места на локацији (ако je Програмом утврђено више места на једној локацији) за које се даје понуда (једна понуда - један место). Један понуђач може доставити понуду за више локација - места на локацији, с тим што се мора поштовати принцип да се за сваку локацију и место на локацији, понаособ, мора дати појединачна понуда, која мора имати одговарајућу документацију (из тачке 4. огласа) и достављену у засебним ковертима.

Понуда мора бити написана читко и недвосмислено у погледу: броја локације и броја места на локацији, ради постављања покретне тезге-расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа у поновљеном поступку са назнаком пуне адресе за слање поште и броја телефона понуђача (фиксни и мобилни). Понуда мора бити потписана од стране понуђача.

Понуђач је уз понуду за локацију односно место на локацији, доставља:

4А.

* доказ о уплати новчаних средстава на име гарантног износа за озбиљност учешћа у поступку (оригинал) за сваку понуђену локацију односно место на локацији понаособ,
* доказ о обављању делатности понуђача (извод из регистра Агенције за привредне регистре) у складу са Програмом (понуђач је у обавези да буде регистрован за делатност која се обавља ван пословног простора, односно на тезгама) не старији од 3 месеци од дана објављивања огласа (фотокопија или оригинал),
* доказ да је привредни субјект (правно лице, предузетник...) измирио све доспеле пореске обавезе и накнаде према граду Краљеву - уверење или потврда издата искључиво након расписаног Јавног огласа и закључно са даном предаје пријаве за овај јавни оглас – доказ из Одељења за пореску администрацију Градске управе града Краљева (фотокопија или оригинал),
* доказ да је привредни субјекат (правно лице, предузетник...) измирио све доспеле републичке пореске обавезе по основу обављања делатности уверење или потврда издата искључиво након расписаног Јавног огласа и закључно са даном предаје пријаве за овај јавни оглас (фотокопија или оригинал),
* потписана изјава да је привредни субјекат ( правно лице, предузетник...) у свему упознат и сагласан са условима из Јавног огласа, као и са условима у погледу изгледа и типа покретне тезге-расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа који се могу поставити и подацима о локацији, односно месту на локацији, а што је садржано и описно дато у Програму (оригинал).

4Б.

- за критеријум „дужина времена непрекидног коришћења локације до расписивања Јавног огласа“-доказ о коришћењу јавне површине постављањем покретне тезге-расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа је уговор, решење (достављају се сви уговори и решења закључени-издати до расписивања Јавног огласа),

 - за критеријум дужина времена обављања делатности на територији града Краљева у складу са Програмом–доказ ()потврда, уверење) из Регистра привредних субјеката о континуитету регистроване делатности у складу са Одлуком и Програмом,

 - за критеријум број запослених радника–доказ надлежног органа ПИО или другог надлежног органа, пријава радника радника (датум издавања документа –у периоду трајања рока за доставу пријава по јавном огласу).

 Уколико се не достави неки доказ из тачке 4Б, понуђач ће бити бодован са 0 (нула) бодова.

**5.** Понуђач који је доставио потпуну документацију за локацију, односно место на локацији за привремено коришћење јавне површине ради постављања покретне тезге-расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа у поновљеном поступку, у обавези је да, у року од 3 дана од дана позивања, достави на увид оригинале докумената, које је уз понуду доставио у фотокопији.

**6.** ЈЕДИНО ЋЕ СЕ БЛАГОВРЕМЕНА , ПОТПУНА И ИСПРАВНА ПОНУДА РАЗМАТРАТИ.

БЛАГОВРЕМЕНОМ ПОНУДОМ сматра се понуда која је предата у року и на начин (место) прописан јавним огласом. Неблаговремена понуда се неће отварати, већ ће се, као затворена, вратити понуђачу.

ПОТПУНОМ ПОНУДОМ сматра се понуда која садржи сву документацију прописану јавним огласом.

ИСПРАВНОМ ПОНУДОМ сматра се понуда која је благовремена, која је попуњена на начин прописан јавним огласом, која садржи све доказе из тачке 4А јавног огласа.

**7.**Понуда се доставља у затвореној коверти са назнаком „за Јавни оглас за постављање покретне тезге-расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа у поновљеном поступку – НЕ ОТВАРАТИ“. На полеђини коверте обавезно уписати податке о понуђачу са адресом и локацијом односно местом на локацији на коју се односи понуда. Понуда се доставља Одељењу за урбанизам, грађевинарство и стамбено - комуналне делатности Градске управе града Краљева, канцеларија број 6, приземље зграде Градске управе града Краљева, ради издавања потврде о пријему понуде са датумом и временом приспећа, сваког радног дана од 10,00 до 13,30 часова у време трајања огласа.

**Благовремена понуда је понуда која је непосредно предата до 1.априла 2024. године до 13 часова у канцеларији број 6 Одељења за урбанизам, грађевинарство и стамбено-комуналне делатности.**

**8.** Рок за подношење понуда за локације наведене у Јавном огласу почиње од 8. марта 2024. године и траје до 1. априла 2024. године, до 13 часова.

По истеку рока за подношење понуда не може се подносити нова, нити допуњавати или мењати већ поднета понуда, осим у случају из тачке 3 Јавног огласа (уколико више понуђача има исти број бодова према утврђеним критеријумима, предност има понуђач који запошљава већи број теже запошљивих особа на територији града Краљева).

Отварање понуда обавиће се 1. априла 2024. године, са почетком у 15,15 часова, у сали II на I спрату зграде (средњи улаз) Градске управе града Краљева.

Најповољнији понуђач је понуђач чија је понуда исправна и који је избодован са највећим бројем бодова за локацију - место на локацији за привремено коришћење јавне површине ради постављања покретне тезге-расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа.

Понуђач од понуде може одустати изјавом на записник о отварању понуда.

**9.** Одлукa о избору најповољнијег понуђача, коју доноси Градско веће града Краљева, доставиће се свим учесницима у поступку писаним путем преко Одељења за урбанизам, грађевинарство и стамбено-комуналне делатности Градске управе града Краљева.

**10.** На основу коначне одлуке најповољнији понуђач је дужан да у року од 8 дана од дана уручења коначне одлуке поднесе захтев за издавање одобрења за привремено постављање покретне тезге-расхладних уређаја за индустријски пакован сладолед, самоуслужних апарата за безалкохолне хладне и топле напитке и апарата за точење сладоледа у поновљеном поступку на јавној површини, уз који доставља све потребне доказе, у складу са одредбама Програма.

Прикључак на електромрежу и евентуално другу инфраструктуру обезбеђује корисник јавне површине који и сноси трошкове обезбеђења прикључка, трошкове утрошка електричне енергије и остале трошкове који се односе на коришћење јавне површине.

**11.** Заинтересована лица могу да изврше непосредан увид у Графички и текстуални део Програма (почевши од дана објављивања овог јавног огласа), сваког радног дана у времену од 10,00 до 13,30 часова у просторијама Градске управе града Краљева, канцеларија број 6, Одељења за урбанизам, грађевинарство и стамбено-комуналне делатности Градске управе града Краљева – Трг Јована Сарића 1.

Додатне информације могу се добити на телефон број 036/306 – 208 и 306-209.

ЛОКАЦИЈЕ

I Расхладни уређаји за индустријски пакован сладолед, самоуслужни апарати за безалкохолне хладне и топле напитке

К р а љ е в о

***Локација бр.*** ***1*** – Улица Цара Лазара, код броја 38, на проширеном делу тротоара, преко пута «Поште», уз саобраћајницу–Екстра зона-лист 17.

Број апарата: 1

***Локација бр.*** ***5*** - Улица Омладинска, између 6. и 7. рунделе, са леве стране посматрано од Трга светог Саве-Екстра зона–лист 21.

Број апарата: 1

***Локација бр.*** ***6*** - Улица Цара Лазара, на тротоару до раскрснице са улицом Хајдук Вељковом, уз паркинг простор-Екстра зона–лист 22.

Број апарата: 2

***Локација бр.*** ***8*** – Улица Хероја Маричића, до раскрснице са улицом Хајдук Вељковом, на платоу уз паркинг зграде «Шампита»-I зона-лист 24.

Број апарата: 1

***Локација бр.*** ***9*** – Раскрсница улица Војводе Путника и Доситејеве (преко пута «АМСС-а»), наспрам стамбене зграде кућног броја 80-I зона-лист 25.

Број апарата: 2

***Локација бр.*** ***10*** - Улица Карађорђева, на тротоару код Дома Војске, до аутобуског стајалишта-I зона-лист 26.

Број апарата: 1

***Локација бр.*** ***11*** –Улица Војводе Путника, на тротоару до Националне службе за запошљавање-Екстра зона–лист 27.

Број апарата: 1

***Локација бр.*** ***12*** - Улица 4. Краљевачки батаљон, уз степениште за силазак на атлетски стадион и спортске терене «Под обалом» -Екстра зона–лист 28.

Број апарата: 1

***Локација бр.*** ***13*** – У парку «Пљакин шанац», са леве стране непосредно уз парковску стазу (минимун 10м од улаза из улице Пљакине у парк)-I зона-лист 29.

Број апарата: 1

***Локација бр.*** ***14*** – У парку код Духовног центра Владике Николаја Велимировића, на парковској стази која води од платоа ка дечјем игралишту (на крају парковске стазе, непосредно пре дечјег игралишта), а непосредно уз зелену парковску површину-I зона-лист 30.

Број апарата: 1

***Локација бр.*** ***15*** –Градска плажа, непосредно уз ограду Градског базена, удаљено минимално 5м од шеталишне стазе-II зона-лист 31.

Број апарата: 1

М а т а р у ш к а Б а њ а

***Локација бр.*** ***16*** – Улица Жичка, код стамбене зграде број 19, на тротоару испред апотеке-II зона-лист 32.

 Број апарата: 1

***Локација бр.*** ***17*** – код специјалне болнице «Агенс», на проширном делу пешачке стазе уз зелену површину-II зона-лист 33.

Број апарата: 1

У ш ћ е

***Локација бр.*** ***18*** – Улица Милуна Ивановића на десном тротоару посматрано од аутобуског стајалишта (у парку код дома културе Студеница-Ушће)-IIIзона-лист 34

Број апарата: 2

II Апарати за точење сладоледа

Краљево

***Локација бр.*** ***2*** –Шеталиште на деснообалној утврди од старог Ибарског до Рибничког моста, код ТЦ «Нест», уз ивицу коловоза са леве стране косе рампе за прилаз шеталишту-II зона-лист 36.

Број апарата: 1

ГРАДСКО ВЕЋЕ ГРАДА КРАЉЕВА

Број:011-108/2024-I

Датум:1.03.2024. године

Краљево

 ПРЕДСЕДНИК ГРАДСКОГ ВЕЋА

 ГРАДОНАЧЕЛНИК ГРАДА КРАЉЕВА

 Др Предраг Терзић, виши научни сарадник